SIAM ตั้งบริษัทย่อยใหม่ ลุยธุรกิจพลังงานทดแทน
SIAM ตั้งบริษัทย่อยใหม่ ภายใต้ชื่อ “บ.สยามไบโอแมสโปรดัก-เซาท์พระแสง” ลุยธุรกิจพลังงานทดแทน
15 ธ.ค. 2559

บริษัทสยามสตีลอินเตอร์เนชั่นแนล จำกัด (หมาชน) หรือ SIAM ระบุว่า บริษัทสยามไบโอแมสโปรดัก จำกัด (SBP) ซึ่งเป็นบริษัทย่อยทางอ้อมที่บริษัทถือหุ้นผ่านบริษัท สยามอินเตอร์เนชั่นแนลเอนเนอร์จี จำกัด ร้อยละ 100 จะจัดตั้งบริษัทใหม่ชื่อ บริษัท สยามไบโอแมสโปรดัก-เซาท์พระแสง จำกัด เพื่อประกอบธุรกิจพลังงานทดแทน
โดยจะจดทะเบียนจัดตั้งบริษัทต่อกรมพัฒนาธุรกิจการค้ากระทรวงพาณิชย์ภายในเดือนธ.ค.59 ทั้งนี้ SBP จะถือหุ้นจำนวน 9,999,997 หุ้น คิดป็นสัดส่วนร้อยละ 100 มูลค่าที่ตราไว้หุ้นละ 10 บาท เป็นเงินค่าหุ้น 99,999,970 บาท ทั้งนี้ ถือว่าบริษัท สยามไบโอแมสโปรดัก-เซาท์พระแสง จำกัด มีสถานะเป็นบริษัทย่อยทางอ้อมของบริษัท